238:: Administració pública:: Ciències socials:: Cultura:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"L'evolució i el creixement democràtic són possibles i avui podem afirmar, que són més necessaris que mai."
Extret del post de Pere Almeda sobre Els processos constituents al món.
Experiències en democràcia deliberativa [ + ]
Guia d'estudi per a l'accés a la categoria de mosso/a del cos de Mossos d'Esquadra.
Edició actualitzada gener de 2019
Edició actualitzada (gener de 2019) del material didàctic per a les persones que volen participar en el procés selectiu de la Policia de la Generalitat de Catalunya.
Els continguts es divideixen en tres àmbits: el de coneixements de l'entorn, l'institucional i el de la seguretat i la policia.
La redacció s'ha fet amb criteris pedagògics i introductoris, per tal d'oferir els elements exigibles per participar en les proves.
El llibre d'orgue de Prats de Rei de Domingo Monfort (1801-1870)
Aquesta col·lecció de música tradicional catalana té el propòsit de publicar fons documentals recuperats, tant de gralla com d'altres instruments tradicionals catalans, i alhora impulsar l'edició de nous arranjaments de temes populars i composicions originals.
Els llibres o quaderns d'orgue són una de les fonts més valorades per als intèrprets de música tradicional catalana històrica, atès que transmeten per la via escrita un corpus de músiques que al seu temps foren d'abast popular, ja que eren executades com una prerrogativa dels organistes en determinades solemnitats del cicle festiu nadalenc (del 24 de desembre al vespre fins al dia de Reis).
El present manuscrit, copiat pel prevere calafí Domingo Monfort l'any 1843, s'ubica en el context de l'orgue i culte de la parròquia de Prats de Rei (Anoia), on Monfort servia com a beneficiat organista des de 1829.
La seva enorme extensió, la qualitat de la seva còpia i la varietat de les músiques que transcriu, el fan especialment rellevant.
La Fundació Privada Espai Guinovart Agramunt i la Institució de les LLetres Catalans impulsen el projecte "Lletres i Arts", que compleix la seva tercera edició, i aquest any proposen el programa 'Visions de Josep Guinovart', un "joc interartístic" entre les arts plàstiques, la literatura -entesa com l'exercici d'escriptura i lectura- i l'àmbit museístic.
El cicle 'Lletres i Arts' proposa descobrir en clau literària obres de l'artista plàstic Josep Guinovart i reuneix art, literatura i museus al programa 'Visions de Josep Guinovart', dut a terme entre maig i octubre de 2018, en el marc de la commemoració dels deu anys de la mort de l'artista.
Arquitectura tradicional i construcció del paisatge a Catalunya
Catàleg de l'exposició que aborda l'arquitectura tradicional des d'una perspectiva eminentment etnològica per mostrar la relació home-medi-arquitectura des d'una aproximació a diferents paisatges i entorns històrics, culturals i productius rurals de Catalunya: l'alta muntanya, la costa, les terres de secà, l'horta i les planes de regadiu.
En la visita a aquests diferents entorns, s'hi descobreixen les principals tipologies constructives, fent un especial esment al món dels masos, i les principals tècniques tradicionals que són comunes a molts territoris i d'altres que són específiques o que presenten variants al llarg de la geografia catalana.
Finalment, l'exposició també planteja elements de reflexió sobre l'estat actual d'aquest tipus de construccions i quin pot ser el seu futur d'acord amb l'actualització dels seus usos i funcions.